427 
zaključku odborovu prešla u daleko prokušanije ruke, nego je 
prije bila, a u drugu je ruku društvo u biranim programima re- 
dovno obdržavanih svojih javnih mjesečnih sastanaka nastojalo, 
da zainteresuje i šire slojeve inteligentne publike za moderna pi- 
tanja i probleme naših nauka. 
Radovalo bi se naše društvo, znajući da bi u još većoj 
mjeri postizavalo pravu svrhu tih sastanaka, kad bi odziv od 
strane članova i publike bio još življi nego do sada. Apeliram 
poradi toga i s ovoga mjesta na Vas, moja gospodo, da u krugo- 
vima svojim činite propagandu za stvar, koja je u biti svojoj 
dobra, jer ne ide za drugim, nego za tim, da širi pravu i zdravu 
nauku i time podiže intelektualni niveau širih društvenih slojeva. 
Financijalne se prilike društva nalaze u normalnoj kolote- 
tini; biblioteka sveudilj raste, a vrijednost joj se uvećala na- 
vlastito tijem, što su opet različne naučne socijetete pristale na 
izmjenu publikacija. 
Momentana neprilika s bibliotekom, koja je nastala poradi 
otkaza prostorije u kr. realnoj gimnaziji, ne će više dugo trajati. 
Geografijska sekcija i centrala ornitologijska nađoše u krilu 
našega društva najzgodniju priliku za svoj rad i razvitak; brojni 
listovi Glasnika jasan su dokaz tome. 
Najznatniji je pak momenat u životu našega društva svakako 
ustrojenje astronomijske sekćije; rad je njezin 
u prvom redu nastojanjem njezina neumorna pročelnika tim zna- 
menitim uspjehom okrunjen, da možemo reći, da je uređenje 
astronomijskoga opservatorija hrv. naravo- 
slovnoga društva u Zagrebu gotova stvar! Kaki 
su koraci poduzeti, da se zasnuje astronomijska sekcija i da na- 
maknemo opservatorij, prikazano je u prvoj svesci Glasnika za 
g. 1902., a što je poslije još učinjeno i postignuto, čut će go- 
spoda odmah iz bližega. 
S uređenjem opservatorija dobit će i biblioteka naša 
dostojanitrajan namještaj. 
Evo gospodo, prilike su se društvenoga života u minuloj go- 
dini u svakom pogledu povoljno razvijale i rezultati su društve- 
noga rada od česti baš znatni. 
S najvećom se zahvalom dakako moramo tom prilikom 
sjetiti onih faktora, koji su i u minuloj godini blagonaklono po- 
dupirali naše društvo. 
* 
